CELEX: 32021R1111
Language: bg
Date: 2021-07-06 00:00:00
Title: Регламент за изпълнение (ЕС) 2021/1111 на Комисията от 6 юли 2021 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

7.7.2021   
               
               
                  BG
               
               
                  Официален вестник на Европейския съюз
               
               
                  L 239/22
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1111 НА КОМИСИЯТА
         от 6 юли 2021 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:
         
                     (1)
                  
                  
                     В приложение III към Регламент (ЕО) № 1210/2003 са изброени институциите, корпорациите и агенциите, физическите и юридическите лица, органи и образувания от предишното управление на Ирак, чиито финансови средства и икономически ресурси, които са се намирали извън Ирак на 22 май 2003 г., са замразени съгласно същия регламент.
                  
               
                     (2)
                  
                  
                     На 30 юни 2021 г. Комитетът по санкциите към Съвета за сигурност на Организацията на обединените нации реши да извади едно образувание от списъка на лицата и образуванията, по отношение на които следва да се прилагат мерките за замразяване на средства и икономически ресурси.
                  
               
                     (3)
                  
                  
                     Поради това приложение III към Регламент (ЕО) № 1210/2003 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕО) № 1210/2003 се изменя в съответствие с посоченото в приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 юли 2021 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 169, 8.7.2003 г., стр. 6.
      
      
         
            ПРИЛОЖЕНИЕ
            В приложение III към Регламент (ЕО) № 1210/2003 на Съвета се заличава следното вписване:
            
               
                           „124.
                        
                        
                           STATE CONTRACTING WATER AND SEWAGE PROJECTS COMPANY (или (a) STATE ORGANISATION FOR WATER AND SEWAGE, (б) GENERAL ESTABLISHMENT FOR WATER AND SEWAGE PROJECTS, (в) GENERAL ESTABLISHMENT FOR IMPLEMENTING WATER AND SEWERAGE PROJECTS, (г) GENERAL ESTABLISHMENT FOR OPERATION WATER AND SEWERAGE PROJECTS). Адреси: а) Street № 52, Alwiya, PO Box 5738, Baghdad, Iraq; б) PO Box 1011, Basil Square, Baghdad, Iraq; в) P.O. Box 1011, Al Wathba Square, Baghdad, Iraq.“